फिल्म ‘लिपस्टिक अंडर माय बुर्का’ से फेमस हुईं ऐक्ट्रेस आहना कुमरा बगैर किसी बॉलिवुड की बैकग्राउंड के फिल्म इंडस्ट्री में अपने पांव जमा रही हैं। आहना ने बताया कि उनके स्ट्रगल में एक दौर ऐसा भी आया कि उन्हें काम नहीं मिल रहा था और उनका मानसिक स्वास्थ्य भी बिगड़ने लगा। ऐसे में आहना एक समय पर आत्महत्या करने के बारे में भी सोचने लगी थीं। आहना ने कहा, ‘तब नसीरुद्दीन शाह ने कहा कि जो भी काम मिल रहा है उसकी इज्जत करो। अगर आप एक अच्छे ऐक्टर हैं तो खुद ब खुद आपको काम मिल जाएगा।’ हालांकि हमेशा ऐसा नहीं होता है क्योंकि आहना ने बताया कि उन्हें कई फिल्मों से अंतिम समय पर निकाल दिया गया है। उन्होंने कहा, ‘अकेली लड़कियां बहुत स्ट्रगल कर रही हैं। वे कई लड़कियां एक साथ एक घर में शेयरिंग में रहती हैं, घंटों लाइन में खड़े होकर ऑडिशन देती हैं और बाद में उन्हें बताया जाता है कि वे कितनी बदसूरत या मोटी या भयानक दिखती हैं। इसके बाद लड़की के आत्म-विश्वास का क्या होगा, सोचें जरा।